અમદાવાદના ઇસનપુર પોલીસ સ્ટેશનમાં એક યુવકની પત્નીએ ઘરેલું હિંસાનો કેસ કરતા યુવકે પોલીસ સ્ટેશનમાં જ આપઘાત કરી લીધો હતો.જે બાદ ચકચાર મચી ગઈ હતી. શાહઆલમમાં રહેતા રફીક શેખની પત્નીએ ઘરેલું હિંસાના ફરિયાદ નોંધાવી હતી અને ફરિયાદમાં કહ્યું હતું કે રફીક તેની પુત્રી પાસે અઘટિત માંગણી કરે છે. જે રફીકે બાદ મંગળવારની રાત્રે લોકઅપમાં ઓઢવાની ચાદરથી આપઘાત કર્યો હતો. રાત્રિ દરમિયાન પીએસઓ તરીકે ફરજ બજાવતા રમેશભાઈ નામના પોલીસકર્મીની ડ્યુટી હતી. તે દરમિયાન આ ઘટના બનતા પોલીસની બેદરકારી બહાર આવી છે. આજે બપોરે એક્ઝિક્યુટિવ મેજિસ્ટ્રેટે ઘટના સ્થળે પહોંચી આપઘાતની વિગતો મેળવી છે.